**NACRT PRIJEDLOGA**

Na temelju odredbe članka 41. stavak 4. i članka 42. stavak 1., a u vezi s člankom 20. Zakona o lokalnim porezima („Narodne novine“, broj 115/16, 101/17, 114/22 i 114/23) i članka 34. stavak 1. podstavak 20. Statuta Općine Dragalić (“Službeni glasnik“, broj 3/18 i 4/21), Općinsko vijeće Općine Dragalić, na \_\_\_\_. sjednici održanoj dana \_\_\_\_. \_\_\_\_. 2023. godine, donosi

**ODLUKU**

**o porezima Općine Dragalić**

1. **TEMELJNA ODREDBA**

Članak 1.

Ovom se Odlukom utvrđuju vrste poreza koje pripadaju Općini Dragalić, visina stope poreza na potrošnju, visina poreza na kuće za odmor te nadležno porezno tijelo za utvrđivanje i naplatu navedenih poreza.

1. **VRSTE POREZA**

 Članak 2.

Općinski porezi Općine Dragalić su:

1. porez na potrošnju
2. porez na kuće za odmor
3. **Porez na potrošnju**

 Članak 3.

Porez na potrošnju plaća se po stopi od 3%.

 Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Nova Gradiška.

1. **Porez na kuće za odmor**

 Članak 5.

Porez na kuće za odmor plaća se u visini od 1,60 eura/m2 korisne površine kuće za odmor na cijelom području Općine Dragalić.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava, Ispostava Nova Gradiška.

**III. DAVANJE OVLASTI FINA-i**

 Članak 7.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja temeljem ove Odluke pripada Ministarstvu financija, Poreznoj upravi, u iznosu od 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

1. **PRIJELAZNE I ZAVRŠNE ODREDBE**

 Članak 8.

Stupanjem na snagu Ove Odluke prestaje važiti Odluka o općinskim porezima Općine Dragalić („Narodne novine“ br. 35/17 i 5/18 i „Službeni glasnik“ br. 2/17 i 8/17).

 Članak 9.

Ova Odluka objavit će se u „Narodnim novinama“ i „Službenom glasniku“, a stupa na snagu 1. siječnja 2024. godine.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 410-01/23-01/

URBROJ: 2178-27-03-23-2

Dragalić, \_\_\_\_.11.2023.

PREDSJEDNICA

OPĆINSKOG VIJEĆA

Vesna Peterlik